Każin tas-Soċjetà Sant'Andrija Villa Lija A.0. sena mill-pittura 'Il-tisliba ta' Sent'Andrija' tal-pittur ta' ieme mondjali Careveggio kitba ta' Daniel Vella Michelangelo Merisi da Caravaggio twieled fid-29 ta' Settembru fl-1571, u kien artist Taljan attiv hafna f'Ruma, Napoli, Sqallija u Malta bejn l-1593 u l-1610. Il-pittura tiegħu kienet ta' tip barokk. Michelangelo Merisi, jew aħjar kif inhu magħruf, Caravaggio, kien l-ewwel rappreżentant ta' dan it-tip ta' xogħol. Caravaggio kien ikkunsidrat bħala bniedem li ma kienx faċli biex tifhmu, iżda kien affaxxinanti, ribelluż u fl-istess ħin perikoluż. L-ewwel darba li deher ix-xogħol tiegħu kien ġewwa Ruma fl-1600, u minn hemm 'il quddiem ix-xogħol ma naqaslu qatt, iżda ma kienx jaf kif isarraf is-suċċess li kellu. Dokument li nkiteb fuqu fl-1604 jgħid li fit-tliet snin ta' qabel, Caravaggio, wara ħmistax xogħol kien jagħmel xi xahar jew tnejn b'xabla maġenbu u seftur warajh, imur minn ballu għall-ieħor u kien dejjem ikun lest għal xi ġlieda u kien diffiċli biex taqbel miegħu. Fl-1606 Caravaggio qatel żagħżugħ waqt ġlieda u ħarab minn Ruma, imfittex mill- ġustizzja bi prezz fuq rasu. F'Malta, fl-1608 kien involut fi ġlieda, u f'oħra f'Napli fl-1609, possibilment dawn kienu attentati fuq ħajtu minn għedewwa mhux magħrufa. Fl-1610 wara karriera ta' ftit aktar minn għaxar snin kien mejjet. Palazzi u knejjes kienu bdew jinbnew f'Ruma lejn l-aħħar snin tas-seklu sittax u l- bidu tas-seklu sbatax. Il-Knisja bdiet tfittex artisti biex ipittru suġġetti reliġjużi biex jikkumbattu l-Protestantiżmu li kien ħa f'idejh l-arti reliġjuża għal kważi 100 sena. Hawn It-Tisliba ta' Sant'Andrija - deher Caravaggio bil-pittura tiegħu Barokka Caravaggio u għal dak iż-żmien hu kien meqjus bħala pittur modern. Caravaggio baqa' magħruf għall-ħila kbira tiegħu li kellu għall-chiaroscuro, jigifieri l-użu tad- dawl u d-dell li jagħmlu l-pitturi tiegħu famużi. 'It-tisliba ta' Sant'Andrija' saret fl-1607, u hija waħda mill-xogħlijiet magħrufin ta' Caravaggio. Din tinsab fil-kollezzjoni ta' Mużew ta' l-Arti ta' Cleveland. Dan il-mużew akkwista din il-pittura mill-kollezzjoni Arnaiz ta' Madrid fl-1976. Din il-pittura kienet meħuda Spanja mill-viċi re Spanjol minn Napli fl-1610. Giovanni Bellori, fil-bijografija li kiteb fl-1672 dwar Caravaggio, isemmi l-pittura tat-tislib ta' Sant'Andrija li naħsbu li kienet din l-istess pittura. Fis- seklu sbatax Sant'Andrija kien dejjem impinġi fuq salib djagonali, imma l-Caravaggio kien influwenzat mit-twemmin tas-seklu sittax li Sant'Andrija kien imsallab fuq salib normali. Il-qaddis jgħidu li dam jumejn mislub u baqa' jippriedka lill-folla u talbu lill-gvernatur Ruman biex jeħilsu. Sant'Andrija ġie mniżżel minn fuq is-salib imma n-nies li marru biex jeħilsuh ġew mirakolożament ipparalizzati biex il-qaddis miet martri. Awguri u l-festa t-tajba lill-poplu kollu ta' Ħal Lija. Nota: Is-Sur Daniel Vella kull nhar ta' Ħadd filghodu qed jagħmel programm dwar il-festi u l-baned Maltin fuq Radju Malta (93.7 FM) bejn it-8:55 a.m. u id-9:55 a.m. liċ ġ £ STU ġ U L-2HU ċi'figi OQNa ġ ġ lil KE 4 ġ OCJetà